РЕПУБЛИКА СРБИЈА

ОПШТИНА ЉИГ

ОПШТИНСКО ВЕЋЕ

III Број: 06-14/21-03

21.05.2021.године

ЉИГ

На основу члана 98-101,103. и члана 104. Статута општине Љиг (,,Сл. гласник општине Љиг“ бр. 4/19), Општинско веће општине Љиг, на седници одржаној дана 21.05.2021. године, упућује

ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ О НАЦРТУ СТРАТЕГИЈЕ ЗА УНАПРЕЂЕЊЕ ПРЕДШКОЛСКОГ ВАСПИТАЊА И ОБРАЗОВАЊА ОПШТИНЕ ЉИГ У ПЕРИОДУ ОД 2020. ДО 2025. ГОДИНЕ

Општинско веће општине Љиг позива све грађане, удружења као и стручну јавност да се упознају са радним текстом Нацрта Стратегије за унапређење предшколског васпитања и образовања општине Љиг у периоду од 2020.до 2025.године (у даљем тексту: Нацрт Стратегије) и да дају предлоге, сугестије и коментаре.

Јавна расправа о Нацрту Стратегије одржаће се од 21.05.2021.до 07.06.2021. године.

Учесници у јавној расправи су представници органа општине Љиг, грађани, удружења, стручна јавност, као и друге заинтересоване стране.

Примедбе и сугестије достављају се Општинској управи општине Љиг, на е-mail opstina@ljig.rs и поштом на адресу Општинска управа општине Љиг, Карађорђева бр.7, 14240 Љиг.

Примедбе, предлози и сугестије се подносе у слободној форми.

У оквиру спровођења јавне расправе биће одржан отворени састанак 07.06.2021. године сали број 21 општине Љиг, ул. Карађорђева број 7, са почетком у 08:00 часова, на којем ће бити представљен текст Нацрта Стратегије.

По окончању Јавне расправе, Општинско веће општине Љиг ће сачинити извештај о одржаној јавној расправи и у року од 8 дана од њеног окончања исти објавити на интернет презентацији http://www.ljig.rs/.

Саставни део овог јавног позива је Програм јавне расправе са радним текстом Нацрта Стратегије.

ОПШТИНСКО ВЕЋЕ ОПШТИНЕ ЉИГ

Председник

Драган Лазаревић с.р.